Po wčerawšim stawje registruja w Budyskim wokrjesu 278 padow gripy. Tydźeń do toho bě jich 143 a w štwórtym kalendrowym tydźenju lěta 76.
Budyšin (SN/mwe) Kaž dr. Ilona Walter, wjednica Budyskeho strowotniskeho zarjada, pisa, njejsu mjenowane ličby přizjewjenja domjacych lěkarjow, ale z labora. Štóž chce strašnu gripu-influencu wotwobarać, měł so tež nětko hišće šćěpić dać. Wšako njeje wirusowa gripa jednore nazymnjenje, ale chutne schorjenje. Wosebje chronisce chori, nad 60lětni a samodruhe dyrbja so šćěpić dać. Maja pak na kóždy pad wobkedźbować, zo šćěpjenski škit hakle po něhdźe dwěmaj tydźenjomaj skutkuje.
szl_Latn szl_Latn